Návrh na

uzneseniE Mestského zastupiteľstva

**k bodu č.: ..... – Rôzne**

Mestské zastupiteľstvo Nové Zámky

**ž i a d a**

Náčelníka Mestskej polície v Nových Zámkoch Mgr. Jozefa Mgr. Jozef Tökölyho vypracovať do najbližšieho zasadnutia MsZ Nové Zámky opatrenia, prípadne projekt s pracovným názvom „Bezpečnejšie Zámky“ . Projekt má byť zameraný na monitorovanie kamerovým systémom najviac exponovaných miest a na najpočetnejšie sídliská nášho mesta.

Nové Zámky dňa

....................................................

Peter Podbehlý

Dôvodová správa:

Naše mesto je otvorené športovým, kultúrnym, sociálnym či iným možnostiam. Malo by ale byť aj dostatočne bezpečné. Polícia a mestská polícia však nemôže byť vždy a všade, ale správnym umiestnením a posilnením kamerového systému by sme vedeli zvýšiť bezpečnosť našich obyvateľov. Reagujem na otrasné a ohavné udalosti z marca tohto roka, kedy neznámy páchateľ úkladným spôsobom spôsobil vyhasnutie mladého života. A vo veľa prípadoch k zadržaniu páchateľa môžu pomôcť práve aj záznamy z kamier.

Týmto opatrením by sme mali dať jasný signál, že nám nie je ľahostajná otázka života a zdravia našich občanov. Cieľom projektu nie je robiť z nášho mesta „policajné mesto“. Systém by nemusel by ani byť nonstop napojený na monitory. T. j. nemusela by byť zabezpečená potreba monitorovania pracovníkmi MsP Nové Zámky. Obrazové záznamy by sa uchovávali iba napríklad iba 15 dní a následne by sa automaticky prepisovali. Tento osobitný kamerový systém, respektíve použitie obrazového záznamu z neho sa použije iba v odôvodnených prípadoch. Každý vstup a „vytiahnutie a obrazového záznamu“ by malo z dôvodu ochrany osobných údajov byť zaznamené v knihe fonogramov a hlásení, prípadne inom type administratívnej pomôcky, a len na základe súhlasu Náčelníka mestskej polície Nové Zámky. Týmto opatrením by bolo možné jednoznačne identifikovať kedy a z akých dôvodov došlo k vstupu do systému.

Vhodnou PR propagáciou by sme mohli dať do budúcna aj signál aj pre prípadných budúcich páchateľov trestnej ako aj inej protispoločenskej činnosti. Ja by som bol osobne rád, aby sme tento systém využívali čo najmenej, a som názoru, že radšej ho mať a nepoužiť, ako nemať a potrebovať. Chcem zdôrazniť, že akékoľvek výdavky na bezpečnosť obyvateľov by mali byť v kontexte ochrany životov obyvateľov nášho mesta zanedbateľné.

Nové Zámky dňa

....................................................

Peter Podbehlý